《题建安曹兄深居小稿 其一》
宋代·林希逸

得君诗一卷，自命曰深居。苦爱惊人句，多惭寄我书。

绝知吟可老，更问法何如。叟已忘言久，离钩正待鱼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。